钦定古今图书集成/方舆汇编/职方典/第1448卷 > 太平府驿递考 各州县志
## 钦定古今图书集成/方舆汇编/职方典/第1448卷 > 太平府驿递考 各州县志

本府

左江驿　在南城门外。按《县志》云：本县附郭冲繁，粮少丁稀，从无驿站。惟本府原设有左江驿驿丞一员，一切过往勘合火牌，俱系本县动支，额编答应。

冲登铺　在冲登村

东关塘　、崩坎塘　二塘俱递送公文。

养利州驿递无考

左州驿递无考

永康州

自州城至省路一千三百馀里。

至南宁府城路，一百二十里。

至本府路二百里

至隆安县城路，一百二十里。

至本府万承土州路一百五十里。

至本府“陀陵土” 县路六十里。

至本府“罗阳土县” 路十里。州地介在偏隅，原未设立驿站塘铺。

太平州

州之东南，旧设有“勾山” 一站。先于明季《详奉》设立，递送本府往来公文，并无钱粮开销，非与流州县驿站可比，止拨村民轮流更递，递送公文而已。

茗盈州

按《州志》：“从无设立驿站差徭之例。”

龙英州

土司原未设立驿站，惟自立一铺司公馆，以为走递公文、往来差使歇宿之所。

结安州驿递无考

罗阳县

土司，原未设立驿站，惟额设一铺司、公馆。铺司专供走递公文，公馆则为往来公差员役歇宿之便。

万承州

驿递红船一只，铺陈一副，岁额银共二十四两。全茗州驿递无考。